[{"text_idx": "#000003", "text": "Lu\u0308u\u0308bnitsa sibula- ja kalalaat meelitas tuhandeid inimesi"}, {"text_idx": "#000004", "text": "Lu\u0308u\u0308bnitsas laupa\u0308eval peetud ku\u0308mnes sibula- ja kalalaat meelitas vihmasele hommikule vaatamata kohale rohkem laadalisi kui mullu, kokku ligi 5000 inimest. Kalasupikonkursil tunnistati parimaks Kristi Johansoni pu\u0308reesupp."}, {"text_idx": "#000005", "text": "Laada korraldaja Aida Puusep kinnitas, et rekordilise osalejate arvuga laadal oli kauplejaid 176, laadakorraldus sujus ha\u0308sti ja rahule ja\u0308id nii ostjad kui mu\u0308u\u0308jad. Laadal esmakordselt toimunud kalasupikonkursil osales kuus suppi. Neid sai maitsa ligi 200 laadalist, kellest 70 pani kirja ka oma hinnagu. Veel hindas supp z\u030cu\u0308rii koosseisus Inge Hirmo, Ilmar Palmik, Ester Tuiksoo, Hele Oidermaa ja Priit Sibul."}, {"text_idx": "#000006", "text": "\u201eSupid olid ko\u0303ik va\u0308ga maitsvad. Rahvaha\u0308a\u0308letusel tekkis va\u0308ga selge parimate suppide pingerida ja z\u030cu\u0308rii, olles la\u0308bi arutanud ko\u0303igi suppide maitsenu\u0308ansid, leidis, et rahvas on teinud va\u0308ga o\u0303ige valiku,\u201d lausus Aida Puusep."}, {"text_idx": "#000007", "text": "Esikoha vo\u0303itis Kristi Johansoni pu\u0308reesupp. \u201eImelisel kombel oli selles va\u0308ga hea kala maitse tunda,\u201d kiitis Puusep. Teine koht kuulus Niina Tsetshladze keedetud kalapuljongile, mida lisaks kalale ta\u0308iendasid keedumunatu\u0308kikesed, maitseroheline ja koor. Kolmanda koha sai Elvi Metskaevu \u201eSooja suve ku\u0308lmale supp\u201d. \u201eZ\u030cu\u0308riiliikmed olid positiivselt u\u0308llatunud, et u\u0308ldse selle peale tuldi, et kalast on vo\u0303imalik ka ku\u0308lmsuppi teha. Va\u0308ga maitsev okros\u030cka tu\u0308u\u0308pi supp,\u201d kommenteeris Puusep."}, {"text_idx": "#000008", "text": "Laadale jagus muudki huvitavat. Grillimeister Meelis koos oma meeskonnaga na\u0308itas metssea ettevalmistamist grillimiseks. Rahvas na\u0308gi hakkliha valmistamist ja kotlettide ku\u0308psetamist. Ko\u0303ik soovijad said maitsta kotlette ja BBQ ahjus valminud metssealiha."}, {"text_idx": "#000011", "text": "Aida Puusep so\u0303nul toimub tuleva aasta augusti viimasel laupa\u0308eval taas laat ja ka siis on kavas toidukonkurss. \u201eKas pu\u0308hendatud just supile vo\u0303i mo\u0303nele muule sibula- ja kalatoidule, seda veel mo\u0303tleme,\u201d lisas ta."}]